
السلام عليكم ورحمة الله وبركاته» الحمد 
على عباده الذين اصطفىء وأشهد أن لا إله إلا الله وحده لا 
شريك له» وأشهد أن محمدًا عبده ورسوله» أما بعد؛ 

حياكم الله إخوانن الأفاضل وأخواق الفضليات. ولقاء جديد مع 
وقفات تربوية ومنهجية مع السنة النبويةء أبدأ اللقاء مع حضراتكم 
مع هذا الحديث: 

عن ابن عمر -رضي الله عنهما- قال رسول الله -صلى الله عليه 
وسلم-: "تجَدُونَ الئاس كَابلٍ مِنَةٍ مئة لا يد الرَجُلْ فيها راحلَةً"' هذا 
الحديث بيشبه حال الناس بصفة عامة بحال الإبل» أنت لو أي 
إنسان عنده مجموعة من الإبل» لو عنده مئة من الإبل لا يكاد يجد 
وسط هذا العدد الكبير إلا راحلة واحدة, يعني ايه راحلة؟ الراحلة 


لعن ا 

يقصدون بما الجمل المميزء الناقة النجيبة كما قال ابن قتيبة هى 
الناقة يعنى كاملة الأوصاف. فإذا كانت في الإبل عرفت» حاجة 






كدة واضحة ظاهرة, من وسط كل مئة كدا يدوبك تقدر ترّج 
حاجة واحدة مميزة متفردة, هذا المثل ضربه النبي -صلى الله عليه 
وسلم- حال الناس» من بين جموع الناس الغفيرة النموذج المتفرد 
لا يكاد يكون موجودًا إلا في أقل القليل كما قال ابن الملقن - 
رحمة الله عليه-: "إن الناس كثير والمرضي منهم قليلء كما أن 
المائة من الإبل لا تكاد تصيب فيها الراحلة الواحدة" وطبعًا يعني 
برضه فيها معان أخرى زي مثلا قيل في معنى الحديث: "أن أكثر 
الناس آهل جهلٍ ونقص فلا يُستكثر من صحبتهم ولا يؤاخى منهم 
إلا أهل الفضلء وعددهم قليل لنزلة الراحلة في الإبل المجهولة". 
وذلك لقوله -تعالى-: "'وَلَكِنَ أكثَرٌ الاس لا يَعْلَمُونَ" 
الأعراف :۱۸۷ وقوله: "'وَلَكِنَّ أَكْتَرَهُمْ يجْهَلُونَ" الأنعام: 2111١‏ 
وقيل أيضًا في معنى الحديث: "إنك لا تجد في مائة من الإبل راحلة 
تصلح للركوب؛ لأن الذى يصلح للركوب ينبغي أن وطيئًا سهل 
الانقياد» وكذا لا تجد في مائة من الناس من يصلح للصحبة؛ بأن 

يعاون رفيقه ويلين له جانبه" والحقيقة أي كان المعنى. وفيه أكتر من 
معنى أيضًا ذكره الشراح هذا الحديث, لكن أي كان من المعنى احنا 
بنتكلم على نفس الفكرة؛ التفرد, من بين الجموع الغفيرة النموذج 
المتفرد, النموذج المرضي› النموذج الصالح. النموذج اللي الإنسان 
يستشعر معه أنه هذا الذى يتمثل بالفعل القيم الجميلة التي حمل 
بجا نموذج قليل» وهذا القليل منذ زمان وهو قليل» يعني مش 
دلوقتي بس» ده من زماك وهو قليل برضه» وهذا القليل يقل یوما 
بعد يوم كما قال الشاعر في هذا الحال: 






وإن صَفا لك من زمانك واحدٌ فهو الطراد وأين ذاك الواحل؟ 
الشكوى أصلًا من قلة أهل الفضل وندرة أهل التفرد موجودة منذ 
زمن السلف الصا الذين نعدهم نحن أتمم أهل الفضل وأهل 
التفرد, كما قال أصلا بعض السلف: "هذا زمان قحط الرجال" 
يعني زمان يجود بأن يكون فيه من يكون فعلًا على الحال المرضي, 
فالمهم؛ بعد تقرير هذه الحقيقة أنا اتعامل ازاي أصلا مع هذا 
الواقع؟ واقع أن الناس كابل مئة لا تكاد تجد فيهم راحلة؛ 

" المنظور الأول: هو منظور الراحلة الواحدة دي» النموذج 
المتفرد ده: 

أنا مكن أنظر للموضوع من منظور التحسرء يعني أنظر إليه اه 
والله ده الزمان فيه كذا والناس بقوا كذاء والواحد بقى مش عارف 
مبيلاقيش كذاء يعني أنت ممكن تنظر إليه من هذا الجانب؛ جانب 
الاسترسال في التحسر على قلة النماذج الفاضلة» طب ليه 
ماننظرش بالعكس؟ ليه ماننظرش له من جانب التمني أن يكون 
الإنسان هو هذه الراحلة؟ ليه ماينظرش كل إنسان منا في نفسه 
نظرة التشوف إلى أن يكون هو الذي يقوم هذا المقام؟ ليه بدل ما 
آنا أبص على ال 48 عاديين وأقول اه ده الناس فيهم والناس كذا 
والناس كذاء وأسترسل أنا مع النماذج الناقصة, ومحطش نظري 
وأتشوف أنا إن أقف في هذا الموقف؛ موقف تيل القيمة العليا. 
ليه حطش في نفسي فكرة الترقي حتى أكون أنا من أهل التفرد؟ 
هو من السهل أصلًا إن أنا أكون إنسان عادي» يعني من السهل 
إن الواحد يكون رقم بيرمَى بين الأرقام الكثيرة الغفيرة اللي 
موجودة, سهل إن أنا أكون واحد من الناس من عموم الناس عا 


صفحةب5 |20 ˆ 

فيهم من النقص وبا فيهم من كذا ومن كذا ومن كذا ده سهل» 
الصعب هو إن أنا أرتقي درجة وإن أنا أكون من الفئة التي آثرت 
على نفسها ألا تكون من الكثرة الكاثرة العادية» وأبدأ أتشوف أن 
ترتقي نفسي حت تصير هي من النماذج التفردة» طبعًا دا ده بصفة 
عامة في الحياة طب تخيل أصلا في زمان يزداد فيه انحسار هذه الفئة 
ويزداد فيه الندرة هذه الفئةء الشح بيزداد يوم ورا يوم أن يجود 
الزمان بمذه الفئة المتفردة, ليه بقى الإنسان ميكونش عنده هذه 
الحمة؟ ليه ميكونش عنده هذا النداء الداخلي لسد هذا الثغر, 
أيوه وجود نماذج متفردة في الزمان ثغر, لاذا؟ لأن هذا الإنسان 
اللي بيكون عنده شيء من النموذج اللي بيتفرد فيه؛ هو مش مجرد 
بس إن هو بيكرم نفسه وبيرفعهاء خلي بالك هذه النماذج بين 
جموع الناس بيبقى فيها شيء من نظرية الأواني المستطرقة» لو 
منسوب الخير عندنا كلنا بقى تحت مش هيطلع الخير أصلا 
كمنسوب عام في الأمةء هيفضل تحت» لكن لما يكون عندي نموذج 
اتنين عشرة عشرين عندهم نموذج خير فوق» فنموذج الخير العام 
أصلًا في المجتمع هيترفع فوق» فاللي موصلش في حد الخير عنده 

والكمال النفسي والبشرى لأنه يوصل للمنسوب ده» هو هيظل 
عارف إن في قرارة نفسه إنه لسه موصلش لدرجة الخير المطلوبة, 
يعني هيفضل كدة من جواه آه أنا نفسي أكون كويس؛ لأن أنا 
شايف غماذج كويسة» لكن لو احنا كلنا توافقنا على إن احنا ننزل 
بمذا المدسوب. المدسوب هيفضل واطي وهيوطى. 

فإقامة النماذج المتفردة المتميزة ليس فقط عبارة عن إصابة الخير 
هذا النموذج, لأ فيه درجة أهم؛ الحفاظ على النماذج العالية في 
اجتمع» دي شيء المجتمع مطالب بيه في عمومه» مانستسلمش 
جميعًا لما لدينا من النقص ونرفع منسوب الخير اللي عندناء هذه 
النماذج المتفردة العالية هي أَمَنَة في امجتمع. صمام حماية في اجتمع 
حتى لا ينحدرء إقامة منارات الخير بتخلي امجتمع عنده علامات 
يسترشد بيهاء بدل ما نبقى ماشين في طريق مفيش فيه أي علامة 
إرشادية وكلنا نكون في تخبط وتيه. من غير هذه المنارات هيكون 
فيه هناك ضباب قاتل» نعيش كلنا في حياة مفيش فيها علامات 
الإنسان يسترشد بيهاء هتقولي طيب ما هو كان فيه نماذج قبل 
كداء أقولك أيوه كان فيه نماذج قبل كدة وأعلاها طبعًا على 

الإطلاق النموذج الكامل غوذج الرسول -صلى الله عليه وسلم- 
( لكن الناس يتشوّفون إلى المنظور العملي, وجود منظور عملي 
حي قدامهم ده بيبقى نوع من إقامة الحجة عليهم؛ لأن أنا ممكن 
في منتهى البساطة يكون عندي آلية تأويلية جواياء لما آجي أتكلم 
على النبي -صلى الله عليه وسلم- كان يفعل كذاء وكان في حاله 
كذاء وكان كذاء تلقائيًا نفوس الناس لا تتلقى هذا الخطاب على 
إنه خطاب تكليفي, هو من جواه عنده آلة بعؤوّل الكلام ده كله 
يا عم ده النبي احنا فين والنبي فين؟ آه أنا عارف إن أنا المفروض 
انزل شوية؛ لما تيجى تكلمه طيب حال السلف» الصحابة وما 
بعدهم كانوا يفعلون كذا وكذا وكذاء وأدي احنا کان لينا وقفات 
التقطنا فيها بعض المشاهد من حياة الصحابة -رضوان الله 
عليهم-., الآلة التأويلية جواه برضه مش هتسكت شغالة يا عم 
احنا فين وها فين» دول الصحابة كانوا كذا وكذا ويبدأ برده يؤوّل 
كان زماتهم فيه كذا وهما كانوا كذا وأصل كذاء يبقى إذا النفوس 
مش هيحصلها نوع من القناعة العملية بإن هي تتحرك نحو الأفضل 

إلا لما يكون فيه هناك نماذج عملية واقعية في زمانهم بتتمثل بمذه 
القيم وتعيش عليها في نفس الزمان, في نفس المكان» بنفسم 
المعطيات, بنفس الصعوبات. 


فإقامة هذه المنارات مهم مش للنفس بس» مش على المنظور 
الشخصي بل على المنظور العام, واللي يخلي برضه الوضع ده يعني 
النفس كفو إليه أكتر إن المتطلبات العملية لتحقيق اللي أنا بتكلم 
عليه ده دلوقتي بقى أسهلء ازاي؟ التفرد زمان صعب ليه؟ لأن 
كانت النفوس أصلًا همم قمم فأنت عشان تبقى قمة وسط القمم 
أنت محتاج تبقى قمة اوي» أنت عشان تكون في مجتمع صالح, 
صالح متفرد ده أنت محتاج إن أنت تبذل أضعاف الجهد اللي 
الناس الكويسين عموم الناس دي متفردة فيه» فعشان كدا كان 
التميز زمان فعلًا التفرد وسط مجتمع صا كان بيعني إن ده تفرد 
مطلق, تفرد شديد جدَاء يعني حاليًا أبواب الخير لا تجد عليها هذا 
التكالب» النفوس دلوقتي بتتكالب على أمور أخرى أغلبها أمور 
مادية دنيوية» فتجد أبواب الخير الذين يقفون عليها قلة, 

والمتفردون قلة القلةء بل وهناك أبواب من الخير لا تكاد تجد أحدًا 
يقف عليها فضلا عن أن يعلم ما هي أصلاء فتخيل أنت في هذا 
الزمان أبواب التفرد أسهلء لما تيجي تقارن النماذج اللي احنا 
بدشوفها هتعرف يعني ايه اللي أنا بتكلم عليه. 






هديك لقطة كده عابرة: عن أي هريرة -رضي الله عنه- قال: قال 
رسول الله -صلى الله عليه وسلم-: "من أصْبَح مِنْكُمُ اليوم صائمًا؟ 
قال أبو بكر : أنا. قال: فمن تَبِعَ مِنْكُمْ اليومَ جنارة؟ قال أبو بكر: 
أناء قالَ: فمَن أَطَعَمَ مِنكُمُ اليومَ مسْكينًا قَالَ أبو بَكْرٍ: أناء قال: 
فمن عاد مِنْكُمُ اليوم مَرِيضًا قال أبو بكر: انا فقالَ رَسول الله 
صَلَى الله عليه وسلَّم: ما اجْتَمَعْنَ في امْرِئْ إل دَخَلَ انه" . 

الحديث بالنسبة لنا مشهور بس أنا عايز أقف قدام لقطة كداء 
لاحظ اللي احنا بنتكلم عليه ده ايه؟ دي مفردات يوم في حياة 
الصذيق, دي حاجات هو عملها في يوم كداء يوم من أيامه؛ أصبح 
صائمًاء عاد مريضاء تبع جنازة يعني هو روتين حياته فيها مفردات 


ضعي سام 

الخيرء ولك أن تتخيل إن ده يوم من أيامه طب بقية يومه عامل 
ازاي! بقية عمره عامل ازاي! عشان كدة تفهم بقى احنا كنا ذكرنا 
قبل كدا موقف سيدنا عمر لما حب ينافس سيدنا أبو بكرء لا 
البي -صلى الله عليه وسلم- دعاهم إلى الصدقة فقال: "فوافق 
ذلك عندي مالا" فأتى بنصف ماله خلاص "اليومَ أسبق أب بكر 
إن سبق یوما" لو فيه يوم هقدر أسبق أبو بكر هو اليوم د 
فجاء أبو بكر -رضى الله عنه- بماله كله. كل الال فأعلنها: والله 
لا أسباقك أبذدًا. هي نفس القضية أنا عايزك تتخيل أنت لو احنا 
عايشين في هذا الزمان أنت هتسابق مين يا مسكين! هما نفسهم 
أهوه واحد نموذج في قمة التفرد زي سيدنا عمر يئس» استشعر 
اليأس من إن هو يقدر ينافس سيدنا بو بكرء طيب يا سيدي أنا 
بقولك الأمر دلوقتي الحمد لله أيسر, زي بالظبط كدا عارفين كدا 
لما واحد يكون محطوط في فصل؛ الفصل دا أغلبه طلبة معندهمش 
الاجتهاد في المذاكرة, تلقائيًا هيبقى ايه؟ هيطلع الأول ببساطة, 
ببساطة هيطلع الأول حتى لو جاب ۷١ ://٠١‏ هيطلع الأول 

ليه؟ لأن اللي جنبه بينجح بالعافية. فلما يجبي نحيب بقى الراجل 
ا 0 
اسمها فصل المتفوقين, هنجمع المتفوقين من كل الفصول ممكن 
تلاقى اللي كان طالع الأول على الفصل ده هناك طالع الأخير 
بعد ما حطناه في فصل المتفوقين ليه؟ لأنه اتحط في المنافسة 
الحقيقية» هي نفس القضية احنا حاليا مش محطوطين في فصول 
المنفوقين, أنت من السهل جدًا تطلع الأول بأقل الجهد. تفردك 
في الزمان ده هو أسهل وأسهل وأسهل» بأقل الجهد تستطيع أن 
تلقى الله -سبحانه وتعالى - متفردًا في زمان من الأزمنة» طب ليه 
بقى النفس لا تتشوف لمثل هذا التفرد؟ يبقى أول ملح عليك 
أن تخاطب نفسك بمذا الخطاب: أنا ايه اللي بمنعني إن أكون 
الراحلة في هذه الإبل المئة؟ 
" النقطة التانية: الإنسان برضه عليه إنه ينظر من منظور إقامة 
النموذج حتى لو لم يكن هذا النموذج متمثلًا في نفسه هو. 
احنا اتفقنا إن إقامة النماذج المتفردة مهمة للمجتمع كله فأنت 
لو لاقيت نموذج متفرد في وسط هذا المجتمع عليك إن أنت تعين 

هذا النموذج على إنه يظل على تفرده في هذا اجتمع» ازاي؟ 
أقولك إن الإنسان عشان يكون متفرد في هذا الزمان هو بيقاسي 
ويعاني برضه خلي بالك أنت لم الناس بيتعارفوا على شيء وأنت 
عايز تخالفهم حت لو هتخالفهم في الحق ده هيتطلب منك مهود 
لو افترضنا إن أنت عايش في زمان هذا الزمان يتعاطى مسألة 
الكذب مثلًا, أنت عايز تعيش صادق وسط هؤلاء الذين يتعاطون 
الكذب أنت بتجاهد نفسك. لو أنت عايش في زمان الناس فيه 
بتستسهل اوي الغش في المعاملات التجارية أنت عشان تبقى 
إنسان صادق في معاملاتك هتتعب. النموذج اللي بيتفرد في زمان 
كثر فيه الخبّث بیتعب» إن لم تكن أنت من يتفرد فلا أقل من أن 
تعين هذا الذي يتفرد في هذا الزمان. عليك إن أنت تحاول إنك 
تكون له سند تعينه» تطمئنه, تجعله مستمسك عا هو عليه 
تشجعه» خلي بالك تشجعه» خلي بالك كن له أنت العون حتىق 
لو لم تكن أنت هو والأهم اعرف إن فيه هناك من يحارب هذا 
النموذج» اعرف إن فيه هناك من يضايقه» مثل هذا النموذج 
الصائي بين هذا الخبث» مش كل النفوس صافية» مش كل النفوس 

بتنظر إلى المنظور اللي احنا بنتكلم عليه بنفس راضية, في هناك 
من يعكر صفو نفسه أن يكون هناك من يتفرد عنه. خاصة إذا 
كانت نفسه لا تصفو إلا في الخبائث» فشيء طبيعي جدًا لما واحد 
عايش في نتن ساعتها هيؤذيه رائحة العطر» مش هيرضى ولا من 
جواه نفسه تمدأ إلا لما يهد النارة دي ونبقى كلنا اتساوينا في 
الخبث. 


يبقى إياك إذا لم تستطع أن تكون أنت من يدعم إياك أن تكون 
ممن يهدم» عليك إن أنت تعامل هذا النموذج بشيء من التسامح 
وتغفر له لو حدث فيه شيء من النقص» شيء طبيعي كلنا بشر 
وكلنا فينا من الخير وفينا من الشرء فينا من أوجه النضج والرقي 
دي علامة خطيرة,» دي علامة -والعياذ بالله- قد تكون من 
علامات النفاق, إن الإنسان يفرح بذلة الإنسان المؤمن هذه علامة 







سيئة جا فلو وجدت في نفسك مثل هذا عليك أن تقمع هذه 
الرغبة» ده مش صح» ده خطأ وخطر. خطاأ؛ لأن احنا لازم نكون 

فاثمين ليس بيننا من هو معصوم» وخطر؛ لأن مکن يكون دا من 
جواه علامة على إن قلبك أشرب المرض ولا يتشوف إلى الصحة, 
فالتعامل مع هذا الملف يحتاج لضبط منهجى ؛ لأن احنا في زماك 






صعب زمان صعب جدًا بس زي ما قولتلك ممكن إن وسط هذه 
العتمة يكون هناك ضوء خير› احرص على أن تكون أنت» وإن م 
تكن أنت فكن عوتًا هذه المنارات. 


برضه فيه عندي ملمح تان حابب في الحقيقة أشير إليه. في الكلام 
عن التفرد؛ الواحد في بواكير الشباب كدا كان لا عايز يشوف ايه 
هى قيمة التفرد أو ايه هى ميادين التفرد في الحياة, كان الواحد 
دابا نفسه بتهفو إلى النماذج اللي هي عملت ضجة في التاريخ› 
وعملت تغيير شديد في التاريخ» ده شيء طبيعي يعني حتى الإنسان 
وهو لسه طفل دايا كده عنده فكرة نموذج البطل الخارق البطل 
اللي عمل كذاء ففكرة التفرد مربوطة كدا ذهنيًا بشيء من الفكر 
الطفولي ده. فكرة إن الإنسان المتفرد ده لازم يكون عامل عمل 
رهيب جبار كدا بحيث إن هو يعني ايه عمل انقلاب کون في 

وجوده» لحد ما الإنسان وقف على بعض النصوص اللي عملت 
له نوع من أنواع التغيّر المنهجي, تغيير في منهجية أصلا مفهوم 
التفرد. من هذه النصوص مغلا هذا الحديث؛ قال رسول الله - 
صلی الله عليه وسلم-: "طون لِعَبْدٍ آخذٍ بعتانِ فَرَسِهِ في سَبِيلٍ 
الل أَشْعَتَ اسه مُغْبرَةٍ قَدَمَاهُ إن كان في الحرَاسةء كان في 


الحرَاسَة» وإِنْ كان في السّاقَةِ كانَ في السَاقَة إن اسْتَأدَنَ 1 يُؤْذَنْ 


له وإ شه شَفَعَ ۾ شفع شفع" الحقيقة الحديث ده يعني أنا شايف إن هو 
مش واخد حقه في التدبر والتأمل, مع إنه حديث فعلًا أنا بالنسبة 
ل الحديث دا هو عمل إعادة ضبط المنهجية الفكرية والذهنية 
لدي هنا رسول الله -صلى الله عليه وسلم- يقول: "طوبى لِعَبْدٍ" 
طوبى دي يقال: إن هي منزلة عالية في الجنة» وأيًا كان هو تبشير 
لحال هذا الإنسان؛ طب الإنسان ده كان ايه مقوماته, ايه صفاته؟ 
هذا العبد كان من تسد بم الثغور في صمت» إنسان مش فارق 
معاه هو فين "إن كان في الْحرَاسّة, كان في الحرَاسّة, وإِنْ كان في 
السّاقَة كان في السّاقَة" يعني لو خرجنا في الجيش كدا يا فلان اقف 


١‏ صحيح البخاري 

النهاردة حراسة مفيش مشكلة, يا فلان روح شيل كذا ووديه 
مفيش مشكلة. معندوش المشكلة في حاجة خالص» هو إنسان 
يريد أن يفعل الخير» يريد أن يكون من أهل الصلاح» يريد أن 
يكون حاله مرضيًا عند الله -سبحانه وتعالى -» ولا يشغل باله أبدًا 
أين سيكون موقعه؟ هيقف فين, هيقف ازاي؟ طب الناس هتبصله 
ازاي» مكانته بين الناس ايه مش فارقة معاه أصلاء "إن اسْتَأَدَنَ 1 
بوذن له وإ شَفَعَ 1 يُشَفْعْ", واحد له هذه المنزلة والمكانة عند 
الله -سبحانه وتعالی-» وفي نفس الوقت لا نيجي نشوفه هو في 
الدنيا أخباره ايه؟ إنسان بسيط» بسيط جدًا الناس بتنظر له ولا 
تراه» شايفاه ومش شایفاه» جيه زي مجاش» راح زي ما راحشي, 
دخل علينا حدش باصص له. محدش بيرد عليه أصلاء لا أحد يأبه 
له» ولو جه يستشفع لأحد أو نحو هذا ترد شفاعته, مالوش منزلة 
بين الناس» فتخيل يا عبد الله دي منزلته عندنا احناء إنسان بسيط 
لا ۳ له وزتًا ولكن له الوزن الكبير عند الله -سبحانه وتعالى -: 


O 4 


ا مذفوع بالأبواب, لو َقْسَمَ على الله ابره مش لو 


I 

دعا الله "لو أَقْسَمَ على الله لأبَرّه” شوف أنت بقى ازاي مثل هذه 
1 لنصوص 2 بتعيد كدا منهجيتنا . 


هو يعني ايه الإنسان المتفرد؟ يعني ايه أصلًا الإنسان يكون له 
وجاهة أو مكانة؟ هل الوجاهة والمكانة والتفرد مبنية على أحكامنا 
احناء ونظرتنا احنا؟ أبدا؛ التفرد الحقيقي هو تفرد العبد في ميادين 
العبودية بين يدى الله -سبحانه وتعاللى-, المكانة الحقيقية اللي احنا 
بنتکلم عليها هو مكانة الإنسان بين يدى الله -سبحانه وتعالى-, 
المكانة الحقيقية أن يُرفع الإنسان عند الله وأن يكون له ذكر عند 
الله» يا ترى بقى ده له مردود عند الناس أو لأ مش مهم ممكن 
تجتمع للإنسان الأمرين زي النماذج اللي احنا بنتكلم فيهاء 
الصحابة -رضوان الله عليهم- لهم مكانتهم عند الله -سبحانه 
وتعالى- وهم مكانتهم عند المؤمنين» لكن ممكن يجتمع في زمان 
معين خاصةً في مغل الأزمنة اللي احنا بنتكلم عليهاء اللي احنا 
عايشنهاء اللي ما عادت هناك معايير أصلا الخير هي المعايير 
المقدمة, فيه هناك معايير أخرى في المجتمع؛ أغلبها معايير دنيوية 


صفحة 201/18 "5 

محضة» معايير مادية محضة» أنت مين؟ ابن مين؟ بتشتغل ايه؟ 
مكانتك ايه؟ معاك ايه؟ ما هي دي العايير اللي بيتفاضل بيها 
الناس» فممكن تلاقى إنسان حاله عند الله أنه من أشر الناس 
منزلة» وهو من أعلى الناس منزلة بين الناس في الدنياء وكذلك 
الحال قد تجد الإنسان كما وصفه رسول -صلى الله عليه وسلم-: 
"إن اسْكَأَدَنَ 1 يُؤْذَنْ له" لا يؤبه له أصلًا وله المكانة العظيمة عند 


الله -سبحانه وتعالى -. 


فعندما نتكلم عن التفرد, التفرد الأول والتفرد الأهم؛ هو تفردك 
أنت في ميادين عبوديتك لله -سبحانه وتعالی-» وطوبى لمن كان 
عند الله معروفًا وإن كان بين الناس مهولا طوبى لمن استطاع أن 
يكون له هذا الحال بين يدي الله -سبحانه وتعالى - وان لم يكن له 
ذكر بين الناس» كل ما نحن فيه سينسى, كل هذه الحياة ستمر 
وتنسى» سيبقى ذكرك أنت بما تقدمه أنت بين يدى الله -سبحانه 







وتعالى-» ستبقى مكانتك أنت بما تحجزه أنت بمكانتك في الآخرة 
ليس بمكانتك في الدنياء فعندما نتكلم على مسألة التفرد نحتاج إلى 

إعادة ضبط هذه الموازين» إعادة ضبط منهجية فهم التفرد» إعادة 
ضبط ما تحفوا إليه الأنفس في الحياة» لو استطعنا أن نعيد إرساء 
قواعد التفرد وضوابط التفرد ورسم حدود التفردين بيننا 
أكيد منهجيتنا في الحياة هتتغير» منهجية حياتنا هتتغير» عندما 
نستطيع أن نعيش على منهجية أن يكون هناك مجتمع يتسابق 
الناس فيه للتفرد في ميادين العبودية» سنستطيع أن نرى امجتمع 
الذي ندشده حيًا نابضًا في الحياة. 

أحبتي في الله ما وقفنا به من وقفات في لقاءاتنا السابقة هي محاولة 
لقراءة تربوية تدبرية منهجية, والأمر يحتاج إلى وقفات أكثرء لعله 
إن شاء الله يكون لنا أيضًا مواقف أخرى للتدبر والفهم والتعلم, 
إرساء ضوابط وقواعد منهجية نستطيع بما أن نضبط أنفسناء 
نضبط مفاهيمناء نضبط سلوكناء وقبل كل شيء نسأل الله أن 
يتقبل مناء وأن يعلمنا ما ينفعناء وأن ينفعنا بما علمناء إلى لقاء آخر 


إن شاء الله في موسم آخر, والسلام عليكم ورحمة الله وبركاته. 

